Charles Maung Bo

**Charles Maung Bo**, S.D.B. (burmansk:  ချားလ်မောင်ဘို; født 29. oktober 1948 i landsbyen Mon Hla i Sagaing Region i Burma) er katolsk erkebiskop av Yangon, og kardinal.
## Liv og virke
### Prest
Kort etter sin fars død sluttet Charles Maung Bo seg til salesianerordenen, og ble presteviet den 9. april 1976. Han ble deretter sogneprest i Loihkam og i Lashio.
### Biskop av Lashio
Den 7. juli 1990 utnevnte pave Johannes Paul II ham til biskop av Lashio, der han siden 1986 hadde vært apostolisk prefekt. Erkebiskopen av Mandalay, Alphonse U Than Aung, bispeviet ham den 16. desember samme år; medkonsekrerende var biskopen av Myitkyina, Paul Zingtung Grawng, og biskopen av Kengtung, Abraham Than. 

Den 13. mars 1996 utnevnte pave Johannes Paul II Charles Maung Bo til biskop av Pathein. 
### Erkebiskop av Yangon
Johannes Paul II utnevnte ham den 24. mai 2003 til erkebiskop av Yangon. Han ble innsatt i dette embetet den 7. juni samme år. Bo ble i tillegg president for Myanmars katolske bispekonferanse.
### Kardinal
I konsistoriet den 14. februar 2015 kreerte pave Frans ham til kardinalprest med *[[Sant’Ireneo a Centocelle]]* som tittelkirke. Han tilhører en etnisk minoritet i Burma, og er den første kardinalen med burmesisk statsborgerskap. Mange så dette som et håndslag fra paven til den forfulgte kristne minoriteten i landet.

Kardinal Bo representerte paven fra 24. til 31. januar 2016 som pavelig legat ved den 51. eukaristiske kongress i Cebu i Filippinene.

Bo er blant dem som har kritisert det kinesiske demningsprosjektet i Irrawaddyfloden. Bo har vært sterkt kritisk til det kinesiske kommunistparti og anklaget det for uaktsomhet under covid-19-pandemien, især ved utbruddet som, hvis håndtert annerleds, kunne ha forsinket den internasjonale spredningen, og anså Kina som ansvarlig for pågående menneskerettighetsbrudd, men avsto fra åpenlyst å kritisere Vatikan-Kina-avtalen fra 2018.

Han har vært en aktiv stemme for å fremme interreligiøs dialog og religionsfrihet, samt behovet for å bekjempe hatefulle ytringer og oppfordring til vold. Bo har spesielt uttalt seg om behovet for å beskytte rohingyafolkets menneskelige rettigheter, og bemerket at *«rohingyaenes vanskelige situasjon er et forferdelig arr på mitt lands samvittighet. De er blant de mest marginaliserte, dehumaniserte og forfulgte menneskene i verden.»*

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean Villot (1905-1979) *1954
* Kardinal Edward Idris Cassidy (1924-2021) *1970
* Erkebiskop Alphonse U Than Aung (1933-2004) *1975
* Kardinal *Charles Maung Bo* (1948-) *1990

## Referanser